গতকাল লেনদেন হওয়া খাতগুলোর বেশির ভাগই চরম দরপতনের শিকার হয়। নন-ব্যাংক আর্থিক প্রতিষ্ঠান ও খাতে শতভাগ কোম্পানির দরপতন ঘটে। ব্যাংক, বীমা ও টেক্সটাইল খাতে ৯০ শতাংশের বেশি কোম্পানি দর হারায়। সিমেন্ট, সিরামিকস ও তথ্যপ্রযুক্তি খাতের অবস্থাও ছিল অনুরূপ। ফলে দুই বাজারের পতনের তালিকা হয়ে ওঠে বেশ দীর্ঘ। ঢাকায় লেনদেন হওয়া ৩০৩টি সিকিউরিটিজের মধ্যে দাম বাড়ে মাত্র ৫৫টির। ২০৪টি সিকিউরিটিজ বাজারটিতে দর হারায়। অপরিবর্তিত ছিল ৪৪টির দর। পক্ষান্তরে চট্টগ্রাম স্টকে লেনদেন হওয়া ২৩৮টি সিকিউরিটিজের মধ্যে ৪৭টির দাম বাড়ে, ১৫৮টির কমে এবং ৩৩টির দর অপরিবর্তিত থাকে।